கோபியைச் சுற்றி பல ஏக்கர் நஞ்சை மற்றும் புஞ்சை நிலத்தை அரசுக்கட்டடங்களுக்காகவும், குடிநீர் தொட்டி கட்டவும், பல பள்ளிகளுக்கு தானமாகக் கொடுத்துள்ளார்கள்.பட்டியலின மக்கள் வீடு இல்லாத நிலையில் அவர்களுக்கு வீடு கட்ட இலவசமாக நிலமும், அதில் வீடு கட்டிக்கொள்ள தங்களது வங்கியில் கடனாக மாதம் 1-00 ரூபாய் திருப்பித்தரவேண்டும் என்ற நிபந்தனையில் கொடுத்து, பின் ஒரு கட்டத்தில் அதனையும் திருப்பிச் செலுத்த வேண்டாம் என்று தள்ளுபடி செய்துள்ளனர். தங்கள் சொத்துக்களை எல்லாம் இழந்த நிலையில், குடியிருந்த வீடும் ஏலம் போய், ஏலம் எடுத்தவர் மனிதாபிமானத்தால் அதனைத்திருப்பிக்கொடுத்துள்ளார்.அந்த வீடு தான் தற்பொழுது அவர்களது குடும்பம் குடியிருக்கும் வீடு ஆகும்.